钦定古今图书集成/历象汇编/庶征典/第094卷 > 《奏推广御笔指挥二事状》前人
## 钦定古今图书集成/历象汇编/庶征典/第094卷 > 《奏推广御笔指挥二事状》前人

“具位臣朱熹，伏睹本路安抚使司牒，备奉御笔指挥，
颇闻雨泽愆期，有妨农务，仰本路帅守勤恤民隐，决
遣滞狱，严禁屠宰，精加祈禳。若未感格，即具奏闻，当
议降香前来，期于必应，俾雨泽霑足，宽朕忧轸。卿等
各免旃毋怠。”臣伏读圣训，有以仰见陛下畏天之诚，
爱民之切，虽成汤桑林之祷，宣王《云汉》之章，无以过
此，甚盛德也。臣幸以愚贱，获奉诏旨，谨以誊写播告，
质之幽明，仰凭威灵，屡获感应。但其雨泽不至浃洽
均匀，目今正是早禾吐穗结实之时，尚多阙水去处。
又闻湖南、湖北、淮西等路，例皆枯旱，将来不幸，或至
荒歉，即虽移民移粟之小惠，亦无所施。臣是以夙夜
忧惕，不遑起居。窃以愚见，推广圣训，“画为二策，具以
奏闻。如有可采，乞赐施行。庶几有以导迎和气，销去
旱灾，仰宽陛下宵旰之忧。”惟是不量卑鄙，屡犯天威，
无任震惧陨越之至。臣之所陈，谨具如后。

一。臣伏读圣诏有曰“勤恤民隐”，臣谨已遵禀施行讫。
然臣窃闻陆贽有言：“民者邦之本，财者民之心，其心
伤则其本伤，其本伤则支干凋瘁而根柢蹶拔矣。”推
此言之，则今日所以勤恤民隐，莫若宽其税赋，弛其
逋负，然后可以慰悦其心而感召和气也。臣自去年
到任之初，即以本军星子县税赋偏重，尝具奏闻，乞
“赐蠲减。及续体访到三县夏料木炭钱科纽太重，亦
尝具申省部及提点司。其木炭钱，近得提点司保明
条奏，已蒙圣恩蠲减二千贯讫。独星子减税一事，虽
蒙圣恩施行，而户部行下漕司，漕司委官核实，近日
方得回申户部此事格以有司之法，必是多方沮难，
未容便得蠲减。所愿圣慈深赐矜怜，直降睿旨，特依
所乞，则此县之民庶几复得乐生安土，永为王民，不
胜幸甚。”臣又窃见州县积欠官物，已准去年《明堂赦
书》，自淳熙三年以前，并行除放，而近者上司行下，依
旧催督。至如本军虽小，而所催除虚额外，凡一十三
项，计三万四千七百三十三贯、石、匹、两，其他大郡抑
又可知。其间所欠虽“复名色多端，然而皆是赦恩已
放之物。今日再行催理，不唯仰亏帝王大信，而其为
害有不可胜言者。盖若勒令州县填补，则州县无所
从出，必至额外巧作名色，取之于民；若但责之欠人，
则其间多已贫乏狼狈，虽使卖妻鬻子不足填纳，而
监系在官无复解脱之期。钧之二者，皆不足以足用
丰财，而适足以伤和致沴，为害不轻。臣愚欲望圣慈
特推旷荡之恩，自淳熙三年以前，但干欠负官物，不
问是何名色，凡赦恩已放，若已放而未尽者，一切蠲
除。如有违诏，辄行催理。仰被受官司缴连具奏，委自
三省看详，将施行官司重作行遣。其被苦人户，亦许
径赴登闻鼓院进状陈理。”依此施行。庶几“圣恩下达，
民情上通，可以感格和平，销去灾沴。唯圣明留意，则
天下幸甚。”

一、臣伏读圣诏，有曰：决遣滞狱，臣谨以遵禀施行讫。
然臣窃闻之《易》曰：“君子明谨用刑，而不留狱。”此圣人
观象立教，万世不易之法也。今州县之狱，勘结圆备，
情法相当者，并皆即随时决遣。惟其刑名疑虑、情理
可闵者，法当具案闻奏，下之刑寺，审阅轻重，取自圣
裁，而州县不敢以意决也。此深得古人明谨用刑之
意矣。然奏案一上，动涉年岁。且如本军昨于淳熙四
年十一月内申枢密院，乞奏劫贼倪敏忠罪案，其罪
状明白，初无可疑，而凡经二年有半，至今年三月内，
方准敕断行下，其他似此，亦且非一。窃计他州繁剧
去处，此类尢多，若使皆是行劫杀人之贼，偶有疑虑，
使之久幽囹圄，亦何足恤。其间盖有法重情轻之人，
本为有足怜悯，冀得蒙被恩贷，而反淹延禁系，不得
早遂解释，则恐非圣人所谓“不留狱”之意也。臣愚欲
圣慈特诏大臣一员，专督理官，严立程限，令将诸州
奏案，依先后资次排日结绝。其合贷命从轻之人，须
当日便与行下。其情理深重、不该减降者，即便宽与
一限，责令审核，然后“行下。庶几轻者早得决遣释放。
重者不至仓卒枉滥。是亦导和弭灾之一术。惟圣明
留意则天下幸甚。”